Jonas Collett

Jonas Collett (født 25. mars 1772 på Rønnebæksholm i Næstved på Sjælland, død 3. januar 1851 i ChristianiaJonas Collett fra Norsk biografisk leksikon) var en norsk embedsmann og statsråd. Han var sønn av kammerråd Johan Collett (1734–1806) og Else Elisabeth Ramus Jensen (1746–88), bror av Peter Collett (1767–1823) og eidsvollsmannen Johan Collett. Faren eide godset Rønnebæksholm, men solgte det i 1777 og familien flyttet til København. Collett studerte ved Københavns Universitet og ble cand.jur. i 1793.

 Karriere 
I 1795 ble han utnevnt til fogd i Numedal og Sandsvær og kom til Kongsberg året etter. Han var konstituert amtmann i Buskerud i 1813-14.

Han deltok ved stormannsmøtet på Eidsvoll den 16. februar 1814, og sammen med Niels Aall ledet han forhandlingene med den svenske general Magnus Björnstjerna som resulterte i Mossekonvensjonen. Fra 1814 av hadde han en rekke sentrale roller i den norske forvaltningen og regjeringen, og ble formann for regjeringen (førstestatsråd) i 1822. 
Jonas Collett fra Regjeringen.no Collett ledet Finansdepartementet en kort periode i 1818 og deretter fra 1822 til 1836.Jan Debes: Det norske statsråd 1814–1949, Cammermeyer 1950.

Hans politiske makt var imidlertid mindre enn stattholderens, Baltzar von Platens. Men da Baltzar von Platen døde i 1829 ble ingen etterfølger som stattholder utnevnt før Herman Wedel-Jarlsberg i 1836. Collett var i disse årene rikets mektigste mann, bortsett fra noen måneder i 1833 da kronprins Oskar var visekonge i Norge.

Broren Johan Collett etterfulgte Jonas som amtmann i Buskerud, var eidsvollmann og svigerfar til Camilla Collett.

 Dekorasjoner 
Collett ble tildelt Dannebrogordenen i 1809. I 1815 fikk han Nordstjerneordenen og ble kommandør av denne ordenen i forbindelse med kroningen av Karl III Johan i 1818. I 1825 ble han serafimerridder.Jonas Collett fra Dansk biografisk leksikonPer Nordenvall: Kungliga Serafimerorden 1748-1998, Stockholm 1998, side 236-237

 Referanser 

 Eksterne lenker 



Kategori:Norske statsministre
Kategori:Norske finansministre
Kategori:Medlemmer av Statsrådsavdelingen i Stockholm
Kategori:Norske amtmenn
Kategori:Fylkesmenn i Buskerud
Kategori:Mottakere av Dannebrogordenen‎
Kategori:Nordstjerneordenen
Kategori:Serafimerordenen
Kategori:Stormannsmøtet på Eidsvoll
Kategori:Alumni fra Københavns Universitet
Kategori:Personer fra Næstved
Kategori:Personer begravet på Vår Frelsers gravlund
Kategori:Slekten Collett